**Sreda, 25. 3. 2020**

**Podaljšano bivanje, 3., 4. r., 5.r.**

**Lepo pozdravljeni učenci!**

Zunaj veje hlad, mi pa se grejemo na toplem. Tako imamo morda več časa tudi za ustvarjanje.

Jutri je že MATERINSKI DAN. Če bi bili v šoli, bi izdelali kakšen šopek, slikico ali kaj drugega. Morda že imate  idejo, s kakšno pozornostjo boste razveselili svoje mamice? Morda jo boste razveselili s šopkom pomladanskih cvetic? Ali pa ji boste kar povedali, kako jo imate radi? Lahko ji pomagate pri kuhanju kosila ali pri drugih opravkih in jo tako razveselite.

Lahko pa iz papirja izdelate preproste tulipane, najbolj zagnani pa kar cel šopek.

Tukaj je tudi link na posnetek **izdelave tulipana**:

<http://krokotak.com/2018/02/paper-tulips/>

Potrebujete:

– rdeč, zelen in rjav papir

– leseno palčko za nabodala ali kartonast trak

– škarje

– lepilo

Izrežete 3 rdeče kvadrate, zelen list in trak za steblo. Rdeče listke zložite skupaj.

Prepognete in narahlo narišete pol “solzice”.

Izrežete.

Dva listka dobro prepognete po sredinski črti in ju zalepite kot kaže slika.

Zelen trak prepognete na pol, premažete z lepilom, vstavite palčko in zalepite.

Če nimate palčke, lahko tako oblečete kos kartona. Na vrh peclja zalepite cvet,

nato zalepite še listek.

Če boste izdelali šopek, lahko naredite še preprosto vazico. Takšne lončke smo

že delali za pitje vode, se spomnite? Potrebujete kvadraten rjav list in prepognete

po navodilu. Vazico lahko dodatno okrasite tako, da kaj narišete ali nalepite okraske.

Izdelate lahko tudi **sporočilce ali voščilnico za mamo**. Zapojte ji **pesmico**, zagotovo poznate kakšno. Lahko pa poskusite zapeti Pesem za mamo pesnice Neže Maurer na povsem svojomelodijo. Zabavajte se.

Poskrbite za svoje zdravje. Umivajte si roke, gibajte se na svežem zraku, vendar ne na krajih, kjer je veliko ljudi.

Dejavnosti niso obvezne. Želim vam prijetno ustvarjanje. Naredite si prijeten dan.

Bodite zdravi in ostanite doma, učiteljica Suzana

Neža Maurer

**Pesem za mamo**

Ne bom lovila zvezdic –

na nebu naj žarijo.

Rož ne bom iskala –

kjer so, tam naj cvetijo.

Nič ptičk ne bom prosila,

da pesmice bi pele –

naj letajo, kjer hočejo

proste in vesele.

Sama bom zapela

pesem iz srca,

pa bo najbolj vesela

moja mamica!

(Vir: <https://sl.wikisource.org/wiki/Pesem_za_mamo>)